“Тарихий ёдгорликларни сақлаш — асосий мақсадимиз!”\nСуҳбат 19 феврал 2021 274\nЁдингизда бўлса, яқинда иншоотларнинг сейсмик бардошлилиги бўйича муҳандис, АҚШнинг Калифорния штати Беркли шаҳридаги университетнинг етакчи мутахассиси, Structures экспериментал лабораторияси мудири Шаҳзод Тоҳиров билан суҳбат уюштирган эдик.\nМулоқотимиз давомида суҳбатдошимиз юртимизда етук муҳандисларни тайёрлаш учун ўз билим ва тажрибаларини ўртоқлашиш ҳамда Урганч давлат университетида икки ҳафта таълим ва тадқиқотга оид маърузалар ўқиш ҳамда лаборатория бўйича машғулотлар ўтиш истагида эканини айтганди. Бугун суҳбатимизни ана шу режалар қай тарзда бажарилаётгани ҳамда тарихий обидаларнинг сейсмик бардошлилиги ҳолати хусусида аниқроқ маълумот олиш учун Шаҳзод Тоҳиров билан суҳбатлашишга қарор қилдик.\n— Шаҳзод ака, гранд бўйича айнан Ўзбекистонда фаолиятингизга доир турли лойиҳалар амалга оширишингиз ҳақида айтган эдингиз. Кўзлаган мақсадингизга қай даражада эришдингиз?\n— 2019 йилда АҚШнинг Ўзбекистондаги элчихонаси орқали маблағ олиб янги лойиҳа бошлагандим. Айнан ўша йили Урганч ва Хива шаҳарларига сафар уюштириб, Ўзбекистоннинг қадимий ёдгорликларга бойлиги ва дунё миқёсида ноёблигига тан бергандим. Шундан сўнг бу бебаҳо бойликларимизни асраб-авайлаш ҳақида ўйлай бошладим. Лойиҳамнинг мавзусини ҳам айнан шу ўлканинг ёдгорликларини сақлашга йўналтирдим.\nЎтган йили Хивага борганимда, дўстим Баҳодир Раҳмонов ҳамда Урганч давлат университетининг қурилиш кафедраси профессорлари билан учрашиб, кўҳна биноларни қандай сақлаб қолиш ҳақида узоқ гаплашган эдик.\nАсосий мақсадим Ўзбекистонда ҳам замонавий муҳандисларнинг янги авлодини тарбиялаш ва касбимга оид муаммоларнинг амалий масалаларини ечишдан иборат. Қолаверса, ушбу лойиҳа орқали Ўзбекистон муҳандисларини дунё миқёсида ишлатиладиган илмий усуллар билан таништириш ва бу усулларни Хивадаги қадимги ёдгорликлардан бирида қўллашни ният қилгандим.\n2019 йилда ана шундай долзарб мавзуга бағишланган маърузада юздан ортиқ ўқитувчи ва талаба қатнашди. Маърузамнинг асосий мазмуни АҚШ ва дунё бўйлаб қадимги ёдгорликларни сақлаб қолиш борасида бажариладиган ишлар ҳамда уларнинг натижалари тўғрисида бўлди. Ўқиган маърузаларим иштирокчилар томонидан катта қизиқиш билан кутиб олинди. Кўплаб савол ҳамда муҳокамаларга сабаб бўлди. Бу маъруза асосида Урганч давлат университети профессорлари ва талабалари учун университет қошида интенсив назарий ва амалий дарслар бериш режалаштирилди.\n— Қандай муҳим тадбирлар уюштиришга муваффақ бўлдингиз ва бу нечоғлик ўз самарасини кўрсатмоқда?\n— Дастлаб назарий ва амалий дарслар маҳорат сабоғи форматида ўтказилиши керак эди. Афсуски, пандемия сабабли назарий дарсларни онлайн ўтишга тўғри келди. Биноларнинг сеймик зилзилабардошлигининг замонавий ва инновацион усуллари назариясига оид маъруза 12 та онлайн дарсга мўлжалланган эди. Ҳар бир дарс икки соат атрофида давом этиши белгиланди. Бироқ ўзбекистонлик муҳандисларнинг катта қизиқишини кўриб, дарс муддатини узайтирдик. Савол-жавоблар ва мунозаралар ҳам олиб борилди.\n— Хивада лазерли сканерни қўллаш ишлари бошланган экан. Бу жараён қандай кечмоқда?\n— Одатда, берилган назарий билимлар амалий дарс орқали ўзлаштирилиши керак. Урганч давлат университети профессорлари билан амалий дарсни Ичанқалъадаги Жума масжидида синаб кўришга келишгандик. Айнан шу амалий машғулотни ўзим Хивага бориб ўтказмоқчи эдим. Бироқ пандемия сабабли Калифорния университети халқаро сафарларни ман қилганди. Шу боис Тошкент шаҳридан лазерли сканер билан ишлайдиган мутахассисларни жалб этишга мажбур бўлдим. Улар билан кўп йиллардан буён Самарқанд, Бухоро, Шаҳрисабз ва Тошкентда жойлашган қадимги ёдгорликларни лазерли сканерлаш масаласини ўрганиб чиққанмиз. Жамланган ишчи гуруҳ билан телеграм орқали боғланиб, ўз тавсияларимни бериб, вазиятни назорат қилиб турдим.\nМашғулот натижасида дунёда илк бор Хива шаҳрида лазерли сканер амалиёти қўлланди. Сканер орқали Жума масжидининг нуқталари катта аниқлик билан ўлчанди. Бу технология бўйича лазер нурининг чиқиш ва қайтиш вақти бўйича координатаси олинади. Шу калькуляцияда поляр ва азимутал бурчаклар ишлатилади. Сканер лазер нурининг йўналишини ўзгартириб, атрофдаги барча нуқталарни ўлчаб чиқади. Йиғилган нуқталар «нуқталар булути» дейилади. Сканернинг ҳар бир турган жойи станция деб аталади. Ҳар хил станциялардан йиғилган нуқта булутлари ўзаро солиштирилади ва бириктирилади. Бу рўйхатдан ўтказиш жараёни деб аталади. Натижада объектнинг ташқи ва ички сирти битта уч ўлчамли объект шаклида компьютерда сақланади.\nЗамонавий технология асосида объектнинг рақамли эгизаги яратилади. Сканер камераси ёрдамида сиртнинг ҳаётдаги ранглари уч ўлчамли моделга берилади. Айнан бундай инновацион технология ёрдамида маданий меросимизни сақлаб қолиш мумкин. Негаки ўз чизмаларига эга бўлмаган объект бўйича барча маълумотларни уч ўлчамда сақлаб қолишга эришамиз. Ҳаммаси бўлиб нуқталар булутлари ўн бир станцияда йиғилди. Бу технология мулоқотсиз ўлчайдиган хусусиятга эга бўлгани сабабли қадимий миллий иншоотларни таъмирлаш борасида энг керакли ускуна деб ҳисоблайман.\n— Қўлланган технологиялар ёш мутахассисларимизга қандай натижалар келтириши мумкин?\n— Аввало, Урганч давлат университети профессор ўқитувчилари ва талабалари замонавий инновацион ускунани ишлатишга муваффақ бўлди. Иккинчидан, илк маротаба лазерли сканер орқали Жума масжидининг юқори аниқликда олинган уч ўлчамли рақамли эгизаги мавжуд. Бу қадимий миллий обидаларимизни сақлаб қолиш йўлида жуда муҳим жараёндир. Учинчидан, объектнинг аномалияга учраган жойларини уч ўлчамда олишга муваффақ бўлдик. Масалан, миноранинг вертикал қийшайгани ўлчанди ва олдинги ўлчамларга солиштирилди. Масжиднинг оғиши йиллар давомида кучаяётгани юқори аниқликда исботланди. Унинг ўзгариши мониторда батафсил кўрсатилди. Ўзбекистонда ҳам худди Италиядаги Пиза минорасига ўхшаш минора борлиги сайёҳларни кўпроқ жалб этиши маълум. Пиза минорасининг қийшайиши 4 градусга тенг. Бизнинг ўлчамларимиз натижасида Жума масжидининг минораси 2,2 градусга қийшайгани кўрсатилди. Қийшайишни тўхтатиш учун обиданинг конструктив мустаҳкамлигини таъминлашимиз керак. Амалий иш натижасида тайёрлаган мақоламиз Португалияда ўтказиладиган халқаро конференцияда катта қизиқиш билан қабул қилинди. Бу конференцияда дунё бўйлаб конструктив мониторинг бўйича олиб борилаётган ишлар тақдимот қилинади ва халқаро мунозаралар бўлиб ўтади.\nЭнди лазерли сканер орқали олинган ўлчамлар Жума масжидининг математик моделини яратишда ишлатилмокда. Биринчи босқичда минора моделини яратиш лозим. Қолаверса, унинг статик ва динамик кучларга бардошлилиги ўрганиляпти. Моделнинг геометрияси юқори аниқлик билан олинган миноранинг нуқталар булутидан яратилган. Қадимги ғиштлар тадқиқотлар ёрдамида ўрганилиб, миноранинг физиологик хусусияти топилган ва улар ушбу моделга киритилган. Шу тариқа тузилган модель орқали минорани конструктив томонлама кучайтириш мумкин.\n— Келажакдаги режаларингиз билан ҳам ўртоқлашсангиз…\n— Яқин орада яратилган математик моделни реал объектга яқинлаштириш учун Жума масжидини бошқа замонавий ускуналар ёрдамида ўрганиш режалаштирилган. Бу лойиҳанинг иккинчи амалий дарси даврида бажарилиши кўзда тутилмоқда. Қувонарлиси, амалий дарснинг шарофати билан дунё миқёсида ишлатиладиган ўлчов ускуналари қўлланади. Дарс вақтида Жума масжидининг ускуна қўйилган жойларидаги тезланиши ва нисбий силжишлари ўлчанади. Силжишларнинг об-ҳаво ҳароратига қараб ўзгариши текширилади. Бу амалий дарс шу йилнинг баҳорида ўтказилиши мўлжалланган.


Россия жосусликда айбланган АҚШ фуқаросини мамлакатдан чиқариб юбормоқчи\n04 декабр 2020, Тошкент вақти: 19:05\nРоссия АҚШнинг Марказий Разведка Агентлиги ходими экани гумонланаётган америкаликни мамлакатни тарк этишга буюрди.\nТашқи ишлар вазирлиги сешанба куни ўзини Райан Кристофер Фогл, деб таништирган шахсни “иложи борича тезроқ” Россияни тарк этиши зарурлигини маълум қилди.\nВазирлик баёнотида айтилишича, совуқ уруш даврига хос бундай провокацион ҳаракатлар Москва ва Вашингтон ўртасидаги ишончга путур етказади.\nСешанба куни АҚШнинг Россиядаги элчихонаси ходими Россия хавфсизлик хизматлари ходимларидан бирини АҚШ фойдасига ишлаш учун ёллашга уринганликда гумон қилиниб, қисқа муддатга ҳибсга олинган эди.\nАҚШ давлат департаменти АҚШнинг Москвадаги элчихонаси ходими қисқа муддатга ҳибсга олиниб, қўйиб юборилганини тасдиқлади.


Москва тадбиркорлик Академияси\nРОССИЯ ФЕДЕРАЦИЯСИДА ТОП 20\n22 йил давомида Академия янги авлоднинг енг сара олий ўқув юртларидан бирига айланиб, тадбиркорлар, давлат хизматчилари ва ташкилот раҳбарларининг касбий тайёргарлигига оид янги талабларни белгилаб берди.\nТалабалар кўп босқичли бизнес таълим олиш имконига егадирлар улардан: интеллектуал салоҳиятни ривожлантириш, профессионал етика, бизнес алоқа кўникмаларини егаллаш, ва кадрлар бошқариш. Талабалар ўз бизнесини бошлаш учун яхши базани олиш имконятига егадирлар.\nФаолиятнинг енг муҳим йўналишларидан бири тадқиқотдир. Академияда талабаларнинг енг яхши илмий-тадқиқот ишлари ва лойиҳалари учун танловлар ўтказилади.\nАкадемия хорижий ҳамкорлар билан ҳамкорлик қилади.\nДавлат ва шаҳар бошқаруви факултети\nСавдо факултети, бўлим\nЁтоқхона 2 дан 8 гача бўлган хоналарни ўз ичига олади. Ётоқхона ҳудуди 24/7 қўриқланади. Ётоқхоналарда барча зарур қулайликлар мавжуд, университетнинг барча ётоқхоналарида: овқатланиш хонаси, дам олиш хонаси, тиббиёт маркази, душ хоналари, кир ювиш, ошхона, ички ва ташқи ҳожатхоналар мавжуд.Ётоқхонада фақат талабалар яшайди.


Мираброр Усмонов ўзбек футболчиларини Гимнни суст куйлагани учун танқид қилди\n18 апрел 2021, Тошкент вақти: 19:43\nЎзбекистон Футбол федерацияси президенти Мираброр Усмонов.\nЎзбекистон Футбол федерацияси президенти Мираброр Усмонов ўзбек футболчиларини давлат Гимнини қониқарли даражада айта олмагани учун кескин танқид қилди.\nРodrobno.uz нашрининг ёзишича, Мироброр Усмоновга миллий терма жамоа футболчилари ва тренерлари Буркина-Фасо жамоаси билан ўртоқлик учрашувида Гимнни суст айтгани ёқмаган.\n“Нега футболчилар Гимнни бу қадар суст айтишди? Улар Гимнни билмас экан, деган таасурат пайдо бўлади. Бабаян (терма жамоанинг бош мураббийси) ҳудди жанозада тургандек бўлди, ҳудди Гимн эмас, дафн маршини чалишаётгандек”, деди Мираброр Усмонов.\nФутбол Федерацияси президенти миллий терма жамоалар маркази директори Асқар Толибжоновнинг Гимнни нақадар билишини текширишга кўрсатама берди ҳамда спортчиларни кейинги сафар Гимнни чин юракдан айтишга чақирди.\nБуркина –Фасо жамоаси билан ўйин Тошкентда 24 август куни бўлиб ўтган эди. Ўйин 1:0 ҳисобига Ўзбекистон ғалабаси билан якунланган.


ZAMIN.UZ / Дунё / 24 Ноябр 2015 года366\nРоссия Давлат думаси халқаро масалалар қўмитаси аъзоси, Думанинг «Справедливая Россия» партиясидан вице-спикери Николай Левичев «Росавиация»дан Россия ва Туркия ўртасидаги авиақатновларни тўхтатиш имкониятларини кўриб чиқишни сўради. Бу ҳақдаги сўров, «Газета.ru» хабарига кўра, «Росавиация» раҳбари Александр Нерадко номига йўлланган. «Жаҳон ҳамжамияти террорчиликка қарши тўлақонли курашни бошлаётган бир вақтда, Туркия террорчилар билан ҳамфикр эканлигини намойиш этиб, Сурия устидаги Россия самолётини уриб туширди. Мазкур ҳаракат Синай осмонида Россиянинг бошқа самолётига уюштирилган ҳужум билан тенг», — дея Левичевнинг сўзларидан --[rss.rbc.ru]-[top_stories_brief_news]]иқтибос келтирмоқда «РБК». «Анқаранинг «Ироқ ва Шом ислом давлати» билан алоқалари очиқ кўриниб қолган бугунги вазиятда, мазкур мамлакат билан авиаалоқани тўхтатиш, у ердаги россияликларни эвакуация қилиш мақсадга мувофиқдир», — дейди Левичев. Депутатнинг фикрича, ИШИД жангарилари Туркия аэропортлари орқали Россия самолётлари учун террорчилик таҳдиди даражасини ошириши мумкин. Манба: Daryo.uz


27.02.2021 Чоп этиш учун\nОлий Мажлис Қонунчилик палатасига 123-Шовот сайлов округидан сайланган депутат Камол Жуманиёзов халқ билан очиқ мулоқот қилиш мақсадида жорий йилнинг 26 февраль куни Шовот туманида сайловчилар билан учрашувлар ўтказди.\nДастлаб, тумандаги чекка ҳудуд “Манақ” маҳалла фуқаролар йиғинида бўлиб, ушбу маҳаллада яшовчи фуқаро Р.Болтаевнинг Олий Мажлис Қонунчилик палатасига йўллаган мурожаати тегишли мутассадди ташкилотлар вакиллари билан жойида ўрганилди.\nЖумладан, ўрганиш жараёнида мурожаатда баён қилинган биринчи масала – давлат субцидия ажратиш ҳисобига енгил конструкцияли иссиқхона қуриб берилиши юзасидан фуқаро мурожаати ўз ечимини топадиган бўлди. Шунингдек, иккинчи масала – маҳалла ҳудудидан оқиб ўтувчи ички сув йўли орқали мунтазам равишда оқар сув билан таъминлаш юзасидан тегишли вазирлик ва идораларга депутатлик сўрови билан чиқиш зарурлиги маълум бўлди.\nУчрашувлар давомида депутат маҳалла ҳудудидаги 3-сонли умумтаълим мактабида, 55-сонли оилавий поликлиникада, 21-сонли Давлат мактабгача таълим ташкилотларида бўлиб, соҳа вакиллари билан очиқ мулоқотлар ўтказди. Мазкур муассасаларда аниқланган муаммо ва камчиликлар ўрганилиб, бартараф этиш юзасидан тегишли таклиф ва тавсиялар берилди.\nУчрашувлар якунида Ал-Хоразмий номидаги Халқаро физика ва математика мактаб-интернатига ташриф буюриб, ушбу ҳудудда амалга оширилаётган кенг кўламли қурилиш ва бунёдкорлик ишлари билан яқиндан танишилди. Таълим муасссасалари вакиллари билан мулоқотлар ўтказилиб, уларнинг таклиф ва мулохазалари тингланди.\nБу каби учрашувлар жойларда давом этмоқда.\nКўришлар сони: 183


Ёшлик ва ҳайрат байрами – Сурхон тонги\nБош саҳифа / Жамият / Ёшлик ва ҳайрат байрами\nИюл 4, 2018\tЖамият Изоҳ қолдириш 614 Кўрилди\nШу куни “Сурхон” спорт мажмуасида ҳам байрам тадбири ташкил этилди. Тегишли бошқарма ва ташкилотлар масъуллари, адабиёт, маданият, санъат аҳли, вилоятимиздаги фаол ёшлар, олийгоҳлар талабалари, академик лицей ва касб-ҳунар коллежлари, мактаб ва бошқа таълим муассасалари ўқувчилари иштирокида бўлиб ўтган тадбирда вилоят ҳокими Э.Турдимов Президентимизнинг ёшлар куни муносабати билан келажагимиз эгаларига йўллаган байрам табригини ўқиб эшиттирди.\nЁшлар вакили сифатида сўзга чиққан таниқли спорт устаси, воҳадошимиз Баҳодир Жалолов юртимизда ёшларга берилаётган эътиборнинг юқорилиги уларни янгидан-янги марралар сари етаклаётганлигини билдирди.\nВилоятимиздан бир гуруҳ фаол ёшларга Президент сов- ғалари тантанали равишда топширилди.\nШундан сўнг, тадбирнинг бадиий қисмига навбат берилди. Таниқли санъаткорларнинг чиқишлари кўпчиликка манзур бўлди.\nОлдинги Яхши сўз минг дарднинг давоси\nКейинги Имконият ва кафолат


Поезд деразасидан боққан кўзлар ёхуд Душанбе-Москва йўли бўйлаб саёҳат\n12:50 / 27.07.2016\nТожикистондан Москвага қадар поездда кетиш жуда зерикарли, бунинг устига тўрт кун вақт кетади. Аммо кўпчилик айнан уни танлайди. Ана шу мавзуга бағишланган “Ҳаёт йўли” деб номланган фоторепортаж "Россия для всех" нашри томонидан эълон қилинди.\nАслида Тожикистон одамлари Москвага самолётда боришади. Автобуслар деярли юрмайди. Поездда кетиш нархи эса парвоз нархига тўғри келмайди.\nИюнь ойида Қизил Хоч ва Қизил Яримой ташкилотларининг қўллаб-қувватлашлари билан “Инсонпарварлик поезди – соғлом муҳожирлар” марафони старт олди. Акция муҳожирлар ҳуқуқларининг бузилаётгани ва уларнинг саломатлигига эътибор қаратиш мақсадида ўтказилди.\nТашкилот ходимлари тўрт кун давомида "Душанбе-Москва" поездида манзиллари сари ошиқаётган йўловчилар билан суҳбатлашди. Суҳбат мавзуси Россияда бўлиш қонун-қоидалари, шунингдек, ОИВ, сил, гепатит сингари хавфли касалликлар профилактикаси ҳақида бўлди.\nТожикистондан Москвага қатновчи поезд Душанбедан бир ҳафтада икки марта, Хўжанддан эса бир ҳафтада бир марта юради. Вагон ва локомативлар собиқ иттифоқ даврида ишлаб чиқарилганлари.\nБир рейсда 700 нафар йўловчини ташиш мумкин. Ҳар йили темир йўл қатнови ташувчилар учун ҳам, йўловчилар учун ҳам фойдасиз бўлиб бормоқда.\n2014 йилнинг март ойида поезд чипталари нархи қимматлашди ва баҳоси авиачипталар билан деярли тенглашди. Аммо шунга қарамай кўпчилик тожикистонликлар поездда кетишни афзал кўришади.\n"Қимматбаҳо авиачипталар темир йўл хизматига мурожаат қилишга мажбур этади. Сўнгги икки йилда Тожикистонда ишлашга ҳаракат қилдим. Хусусий компаниялардан бирида ишладим, аммо у ердаги маош жуда кам эди. Таксист сифатида ишлашга ҳаракат қилдим. Бироқ барибир бўлмади", — деб ҳикоя қилади беш нафар боланинг отаси Ислом.\nУ мутахассислиги бўйича тикув фабрикасида техник-уста. Сўнгги 20 йил ичида Россияга қатнайди ва қурилишда ишлайди.\nЎзбекистон чегарасида поезд ўта диққат билан кўздан кечирилади. Ўзбекистон ҳудудида йўловчиларга фотосуратга тушириш тақиқланади. Агар кимда ким шу ишни қилса унинг қурилмаси конфискация ёки йўқ қилинади.\nПоезд учинчи кун деганда Қозоғистонга кириб келади. Атирау станциясида йўловчилар миқдори кўпаяди. Айнан шу дамдан Қизил Хоч ходимлари йўловчилар билан мулоқотга фаол киришишади.\n"Суҳбатнинг илк аломатларидан йўловчиларнинг қонуний ҳуқуқлари ва касалликларга қарши профилактика ҳақида маълумотлари етарли эмаслиги аён бўлади ", — дейилади акция ҳисоботида. Муаммолардан яна бири тожикистонликларнинг рус тилини унча яхши билмасликларидир.\nУчинчи кун якунида поезд Россия чегарасини кесиб ўтади. Биринчи бекат –Астрахан вилоятининг "Владимировка" станциясидир. Биринчи йўловчилар кейинроқ келадиган "Волгоград-1" бекатида тушиб қолишни бошлашади. Кўпчилик Москвада тушади.\nОрадан роппа-роса тўрт кун ўтгач, Тожикистондан йўлга чиққан поезд Россия пойтахтига кириб келади.\nПлатформада уларни яқинлари кутиб олади. Улар ичида Россия Қизил Хоч ташкилоти ходимлари ҳам бор.\nҲаёт оқими шу тарзда давом этади. Тақдирлар ўз умрини яшайди, поезд ғилдираклари эса тақара-туқур этганча манзиллари томон ошиқади.\nСарвар Анвар ўғли тайёрлади


Бўстонлиқда юк машинаси каналга қулади (фото) - 5 Июля 2021 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2021 » Июль » 5 » Бўстонлиқда юк машинаси каналга қулади (фото)\nКеча, 4 июль куни соат 10:00ларда Тошкент вилояти, Бўстонлиқ туманида ҳайдовчи, 1964 йилда туғилган К.Б. «Камаз-5511» русумли юк автомашинасида иккинчи даражали йўлдан асосий йўлга чиқиш учун кутиб турган вақтда орқа томонга ҳаракатланиб кетиб «Паркент» каналига тушиб кетган.\nЙТҲ сабаб тан жароҳати олган фуқаролар йўқ. Бироз вақтдан сўнг автомашина каналдан олиб чиқилган.\nМазкур ҳолат юзасидан Бўстонлиқ туман ИИБ ЙҲХБ томонидан суриштирув ҳаракатлари олиб борилмоқда.


Electrolux совутгичларини таъмирлаш - SERVER-SERVICE\nElectrolux совутгичларини таъмирлаш\nШведсиянинг Electrolux компаниясига 1901 йилда асос солинган. Мазкур компаниянинг маҳсулоти Европа ва МДҲ давлатларида катта шуҳрат қозонган. Electrolux компанияси ўз маҳсулотларини қуйидаги савдо белгиларида таклиф этади: Electrolux, AEG, Zanussi, REX, Flymo, Zoppas, Partner, McCulloch ва бошқалар.\nБу компаниянинг совутгичлари ажойиб сифат, узоқ хизмат муддати, фойдаланишда қулайлик ва хилма-хилликка эга. Айрим моделларининг дизайни одатий кўринишлардан тубдан фарқ қилади.\nТошкент шаҳрида совутгичларни таъмирлаш компаниямиз фаолияти йўналишининг асосийларидан бири.\nServer Service компанияси мутахассислари совутгичингиз ишлашдан тўхтаса ёки етарлича яхши ишламай қўйса, Сизга ёрдам бериш учун етиб боради.\nЮтуқ ва афзалликларига қарамай Electrolux компанияси маҳсулотлари ҳам носозликлардан ҳимоя қилинмаган.\nElectrolux совутгичларида энг кўп тарқалган носозликлар\nElectrolux совутгичларида фойдаланиш бошланганидан 3 йил ўтиб ошиқ-мошиқларини алмаштириш зарурати туғилади.\nБошқа арзон бўлган совутгичлардаги каби Electrolux совутгичларининг пластик деталлари ҳам тез-тез ишдан чиқиб туради. Одатда, полкалари, эшик тортқичлари ва бошқаларнинг бузилиши кабилар Россияда йиғилган Electrolux совутгичларида учрайди.\nАлоҳида моделларида буғлатгич қувурлари ўта ингичка, натижада фреон сизиши ҳам Electrolux совутгичларида кўп содир бўладиган ҳодисага айланади.\nТошкент шаҳри ва вилоятида совутгичларни таъмирлаш.\nServer Service сервис маркази Тошкент шаҳри ва унга яқин Янгийўл, Гулистон, Назарбек, Эшонгузар ва бошқа шаҳарларда совутгичларни таъмирлаш бўйича ўз хизматларини таклиф этади. Фирмамиз мутахассислари катта иш тажрибасига эга ва шунинг учун исталган ишлаб чиқарувчининг совутгичларидаги ҳар қандай носозликни бартараф қила олади.\nНимадир бузилса, уни таъмирлаш оддий ва ўзига яраша билим талаб қилмайдигандек туюлса ҳам, бу ишни мустақил амалга ошириш ярамайди. Бу билан ҳолатни янада оғирлаштиришингиз мумкин. Ишни яхши устага ишониб, сиз янги техника сотиб олишга тўғри келиши ҳақида қайғуриб ўтирмайсиз.\nТошкент шаҳрида совутгичларни таъмирлаш нархлари\nСовутгични таъмирлаш нархи олиб борилган ишлар қанчалик мураккаблиги, алмаштириш лозим бўлган деталлар нархи қанча эканига қараб белгиланади. Ҳар қандай ҳолда ҳам муаммоингизни уста билан телефон орқали гаплашаётганингизда тўлиқроқ тушинтиринг. Айтганларингиздан келиб чиқиб, носозлик хусусиятларини аниқлаш ва таъмирлашнинг тахминий нархини айтиш эҳтимоли мавжуд.


Зохидсиз Уммон Уммонми? Юлдуз билан Шахриёрчи?) - 5 Августа 2018 - Sayyod.com\nБош сахифа » 2018 » Август » 5 » Зохидсиз Уммон Уммонми? Юлдуз билан Шахриёрчи?)\nЗохидсиз Уммон Уммонми? Юлдуз билан Шахриёрчи?)\n-Юлдуз Усмонова Шахриёр билан дуэт куйлади ва унга клип суратга олиш ишлари бошланган. Қизиқ, Юлдуз рэп куйлармикин ё Шахриёр миллийча?\nХоним Ибрагимовнанинг кики челленджидан кейин Шахриёр билан дуэт унчалик хайратлантирмасаям керак. Агар унинг дуэтдоши Наргиз Зокирова бўлсами....ана шов-шувларнинг бир-бирига уланган катта локомотивининг хайқириғини йил давомида сезиб турар эдик))\nЮлдуз Усмонова:- "Одам ўзлигича бўлиш керак, бу жанр етишмаяптгандек, жамиятда бари бўлиши керак. Бу мусиқани қора деб бўлмайди, аввал ўзимиз хам қарши бўлгандик унга, аммо бунга йўл бериш керак, мен рок гурух ва йўналишларни жудаям яхши кўраман.\nОдамлар эрта қариётгандек. Ёшлар деган тушунча борлигини унутмаслик керак. Тўсиқлардан қўрқиш керакмас, чумчуқдан қўрққан тариқ экмас деган гап бор. Олдинга интилиш керак. Дунё билан хамнафас қадам ташлаш керак, дунё миқёсидаги трендлар ва пранкларга жавоб бера олишимиз керак. Обамани Гангнам стайлга рақсга тушгани ёдингиздами? Ёки Трампнинг ўзини устидан сув қуйгани, бу бари пранк. Мусиқадаги модани биз яратамиз, ким яратар экан деб кутиш керакмас. Трендда бўлиш керак!"\nФурсатдан фойдаланиб жонли эфирда Юлдуз Усмонова Шахриёрга Президентга мурожаат қилиб рахмат айтишга ундади.\nШахриёр Юлдуз Усмоновани кики челленджига хайратланганини айтар экан Юлдуз Усмонова Америкада бўлган пайти бир тадбирдан чиқиб кайфияти чоғ бўлган пайти нимадир янгилик қилишни истаганини айтади. -"Нима дунё миқёсида трендда? Ўзбеклар хам борку, биз хам трендда бўлишимиз керакмасми?" Вахоланки юқори пошнали пойабзалда бўлганини ва бу челлендж аслида хавфли бўлиб одамлар урилиб йиқилаётганини хам эътироф этади.\nУсмонова Шахриёрни бир вақтлар сочларини ўриганини танқид қилар экан, уни бу соч турмаги ғазабини келтиргани ва Шахриёрга дўппи кийиб миллий ўзбек рэпини куйлашни тавсия қилди. Миллий дўппили рэп бўлсин!-дейди Юлдуз.\n-Сайёдмедиа хонандалик бўйича иқтидорларни изламоқда! Ансамбль, гурух ёки яккахон хонанда сифатида янги лойиха ташкил этиш устида иш бошланган.\n15-ёшдан 35 ёшгача бўлган иқтидорли, махоратли куйлашу гўзал овоз сохибу сохибаларни +99894 6952121 рақамлари билан боғланишлари сўралади.\n-"Уммон" гурухи ва ундан Зохид чиқиб кетиши хақидаги хабарлар шу қадар "едирилаяпти"ки ундан аниқ пиар иси келмоқда. Гурухни кимдир тарк этиши бўлса хеч қачон гурух йигитлари бу хақида изохларда гапиравермаган бўларди, назаримда. Худди хурсандчиликдек. Бу ёзувларни эса бир неча профиллар скриншот қилиб барча блогер ва журналистларга тарқатиб ёритишни сўрашяпти. Нега аниқлашни эмас?-деган саволам бор... Бизга хам кўплаб скриншотларни юборганлар айнан бу хақида ёзишни сўраб негадир аниқлик киритишни сўрашмагани ажаблантирди.\nЁритдик мана, бироқ бизни ўз фикримиз хамиша мавжуд, ва келинг бир фикрлайликчи:\nАввало гурухни Зохид тарк этса - бу дегани гурух ёпилди демак, чунки Уммон дегани том маънода аввало Зохид Рискиев. Чунки ғоя, матн, мусиқа аранжирова бари унга тегишли. Тан олиш керак , қўшиқлардаги серқирра махорат ва кутилмаган бурилишлардаги овоз хам айнан уники. #человекоркестр\nГурухнинг қолган икки асосан рэп ўқишни бажарадиган иштирокчилари алохида ижод қилганида хам рэп йўналишида #врядли Шахриёр ва Шохрухга рақобатдош бўлиши амримахол. Яна билмасам, мабодо ўзгача бир йўлда ажралиб чиқишар?\nАммо бу гурух гўё тарқалиши гурух тарафидан ўйланган бироз савиясиз пиарга ўхшамоқда. Бунга гурухнинг сўнггги пайтлардаги рейтинги жудаям пастлаб кетганлиги билан боғлиб бўлдса не ажаб. Зеро, "Уммон"нинг қўшиқлари борган сари аввалгидек оммалашмай қўйгани сир эмас.\nЯна гастроль сафарлари хақида эълон қилишган ва унга реклама мухим. Чет элда одам йиғиш жуда қийин.\nБалки Зохид уйланаётгандир ва бу мажозий тушунча, балки қандайдир яна бошқа бир ижодий лойихага бахона қилиб юборишар, кўрамиз.\nНима бўлганида хам хаммага салют!\nСизнингча бу пиарми?\nБўлим: Yangiliklar | Чоп этди: Sayyod | Теглар: Yulduz Ibragimovna Usmonova, Ummon, Shahriyor\n1 Masrur (06-Авг-2018 15:03)\nYulduzdan ham shunaqa qushiqlar eshitsek bularkanku. oxirgi yillarda faqat Uzbeklar jamiyati xos qushiq kuylayapturovdi, jahon ga javob beraydigon qushiqlari tobora yuq bup ketuapturgan edi.\n2 Begzod (06-Авг-2018 23:02)\nTinib tinchimas Y Usmonovaga tan berme iloj yoq qoyil omad...\n3 Begzod (06-Авг-2018 23:03)


Хизматингиз эътиборга лойиқ, ҳурматли депутат! | Ўзбекистон Халқ демократик партияси\n2020-05-19 15:05:23 256\nСултон Ҳамроев Касбининг фаол депутатларидан бири...\nЎзбекистон ХДП Касби туман Кенгаши раиси, 26-Қорақўнғирот сайлов округидан Халқ депутатлари туман Кенгаши депутати Султон Ҳамроевни касбиликлар яхши танийди. Сайловчилар ўзларини қийнаётган муаммолар бўйича унга тез-тез мурожаат қилишади. Чунки депутат аҳоли ташвишларини ўз ташвиши деб билади.\nУ 2018 йил 12 июлда ўрни бошлаб қолган 26-Қорақўнгирот сайлов округи депутатлигига биринчи бор сайланган эди. Қисқа вақт ичида округда аҳолини қўллаб-қувватлаш, муҳтожларга кўмак бериш ишларига жиддий киришди.\nҲудудда аҳолининг уй-жой муаммоларини ҳал этишга, “Қўнғирот” маҳалла фуқаролар йиғинида янги замонавий 530 ўринли мактаб қурилишига, кўча йўлларини таъмирлаш, қишлоқ хўжалиги соҳасидаги фермер хўжаликларининг иқтисодий холатини кўтаришга, кўплаб кичик бизнес ва тадбиркорлик субъеклари иш бошлашига ташаббус кўрсатди.\nАсосий эътиборини аҳоли турмуш фаровонлигини ошириш, ижтимоий эҳтиёжманд аҳоли қатламларини қўллаб-қувватлашга қаратиб келмоқда.\nЎтган йили ҳудуддаги ногиронлиги бўлган шахслар Файзулло Эсонов ва Норгул Холмуродовага ногиронлик аравачаси олиб беришга бош-қош бўлди. Унинг саъй-ҳаракатлари билан 2019 йилда Қорақўнғирот қишлоқ врачлик пункти Човқай ҚВПдан ажратилиб, бошқаттан ташкил этилди.\nСултон Ҳамроевнинг самарали меҳнатлари, халқ учун қилган хизматлари нобатга олинди ва ўтган йилда бўлиб ўтган сайловларда 26-Қорақўнғирот сайлов округи сайловчилари унга яна катта ишонч билдирди. У халқ депутатлари туман Кенгаши депутатлигига сайланди.\nБугун ҳам депутат ўзига билдирилган бу юксак ишончни оқлашга ҳаракат қилмоқда. 2020 йил бошидан буён ҳудуд аҳолисини қийнаётган муаммоларга ечим топишда катта ташаббус кўрсатиб келмоқда. Ҳафтанинг ҳар сешанба, пайшанба, шанба кунлари сайлов округида бўлиб, сайловчиларнинг мурожаатларини ҳал этишга ҳаракат қилади.\nЖорий йилда ҳудуддаги Чилимбош, Қўнғирот қишлоқларида электр энергияси таъминотидаги камчиликларга барҳам беришда фаол иш олиб борди. Депутатнинг ташаббуси билан 3 та трансформатор таъмирланди. Қўнғирот қишлоғига томорқага оқар сув йўқлиги сабабли 100 млн. сўм бюджет маблағи ҳисобига артезиан қудуқ қаздириш ишлари амалга ошириляпти.\nЯқинда ҳудудда истиқомат Холмурод бобо Худойбердиев ва Карим Усмоновларга партия Кенгаши ҳисобидан ногиронлик аравачаси олиб берди. Шунингдек, кўча ва йўлларни таъмирлаш, ёшларни бандлигини таъминлашга катта ҳисса қўшиб келмоқда.\n“Саховат ва кўмак” умумхалқ хайрия тадбирларида фаол иш олиб бориб, ҳудуддаги 3 та оилани ҳомийликка олган, 5 та оилага ўз хисобидан 3,5 млн сўмга яқин ун, озиқ-овқат, кийим-бошлар хайри-эҳсон қилган.\nСултон Ҳамроев депутат сифатида одамларга яхшилик қилишни жуда яхши кўради.


Фуқаролар мурожаати ўз тасдиғини топди\nДавлат солиқ хизмати органларининг “Ишонч телефони”га келаётган мурожаатлар асосида Навоий вилояти Навоий шаҳридаги “Саховат” МЧЖга қарашли Марказий деҳқон бозорида ноқонуний савдо фаолияти билан шуғулланаётган Ш. А. фаолиятига чек қўйилди.\nШундай вазиятдан устомонлик билан фойдаланаётган "тадбиркор" 1 килограмм картошкани 4 минг сўм ўрнига аҳолига 4 минг 300 сўм нархда сотаётгани ҳақиқатда тасдиғини топди. Натижада, фуқарога тегишли 262 минг сўмлик маҳсулот мусодара қилинди.\nШунингдек, Марказий деҳқон бозорида аҳолини алдаб, сунъий оширилган нархларда ҳужжатсиз ноқонуний савдо фаолиятини юритаётган фуқаро Алижон Ҳамдамов фаолиятига чек қўйилди. Фуқародан 607,7 минг сўмлик маҳсулотлар олиб қўйилди. Мазкур ҳолатлар бўйича қонунчиликда белгиланган чоралар қўлланилди.


Хитойлик муслима Жеки Ин ихтиролари учун энг юқори мукофотга сазовор бўлди\nСингапур биомуҳандислик ва нанотехнология институти (IBN) ижрочи директори, профессор Жеки Ин АҚШ Миллий ихтирочилар академияси (NAI) стипендиясига сазовор бўлди. У ёши 30 дан ошгач Исломни қабул қилди. 2015 йилда эса биотехнологиялар соҳасидаги инновациялари учун 500 минг АҚШ доллари миқдорида Мустафо номидаги мукофотга лойиқ топилган илк муслима бўлди.\nЎзбекистон ТИ вазири Пекинда ШҲТ вазирлари билан учрашмоқда\nХитой пойтахти Пекинда Шанхай ҳамкорлик ташкилотига (ШҲТ) аъзо давлатлар Ташқи ишлар вазирлари кенгашининг йиғилиши бошланди.\nCAIR: АҚШда мусулмонларга тажовуз 15 фоизга кўпайди\nАҚШда нафрат асосида мусулмонларга қарши содир этилган жиноятлар 2017 йилда иккинчи йил 15 фоизга ошди.\nБАА Мосулдаги Ал Нури масжидини қайта тиклашга $ 50 миллион ажратди\nБирлашган Араб Амирликлари (БАА) ва Ироқ Мосул шаҳридаги машҳур Ал Нури масжидини қайта тишлаш лойиҳасини бирга амалга оширишга киришди.\nБМТ Бош котиби янги Совуқ уруш бошланишини эълон қилди\nБМТ Бош котиби Антонио Гутерриш Хавфсизлик Кенгашининг самарасизлигини эътироф этди ва янги Совуқ уруш бошлангани ҳақида гапирди.\nРоссия ва Марказий Осиё экстремизмнинг умумий таҳдидларини муҳокама қилади\n24 апрель куни Бишкекда «Диний радикализмга қарши курашнинг ижобий амалиётлари: Марказий Осиёдан назар» номли Халқаро Эксперт майдончаси иш бошлайди.


"Ёзёвон-Лочинлари" бадал пулининг ярмини тўлади / CHAMPIONAT.asia\n"Ёзёвон-Лочинлари" бадал пулининг ярмини тўлади\nТеглар : Ёзёвон-ЛочинлариПФЛПро лига\nЎзбекистон Профессионал футбол лигаси шу мавсумдан бошлаб клублар бўйнидаги ҳар қандай қарздорликларга жиддий эътибор бериб келаётгани яхши маълум.\nПФЛ бу борада мавжуд 30та клубни трансфер ойнаси очилишидан олдиноқ огоҳлантириб келди. Натижада Суперлига клубларидан тортиб, Про-Лига жамоаларига қадар ПФЛга ҳисобот топширди. Яъни, клублар бўйнидаги қарздорликлар, уларнинг футболчи ва мураббийлар олдидаги мажбуриятлари аниқ-тиниқ белгилаб олинди. Бироқ "Ёзёвон-Лочинлари" клуби раҳбарияти трансфер ойнаси вақтида ПФЛ талабини бажаришга бепарволик билан муносабатда бўлди.\nФақатгина Про лигада ёзги танаффус якунланишига 2 кун қолганидагина ушбу жамоа вакиллари ҳаракатга тушишди. Кеча клуб бадал пулидан мавжуд бўлган қарздорликнинг ярмини тўлади. Шу боисдан "Ёзёвон-Лочинлари" клубига 20-тур ўйинини ўтказишга рухсат берилди. Энди мазкур жамоа келаси тур старт олишидан 1 кун аввал (14 августгача)тўлиқ ҳисоб-китоб қилиши зарур бўлади. Йўқса жамоа Про-Лигадан муддатидан олдин четлаштирилади.\nНега ПФЛ мукофот пулларини тўлашни чўзмоқда? Диёр Имомхўжаев жавоб беради 4\nТарихда илк бор. Суперлигада футболчилар ва мураббийлар олдида қарздор бўлган клуб қолмади 18\nПРО Лигада томошабинлар ташрифи бўйича 27 йилликнинг АНТИРЕКОРДИ ўрнатилди! 28


“Лайк” йиғиш ҳақиқий ғолиб ва мағлубни аниқлаб бера оладими? - Hudud24.uz\nТаҳлил“Лайк” йиғиш ҳақиқий ғолиб ва мағлубни аниқлаб бера оладими?\n“Лайк” йиғиш ҳақиқий ғолиб ва мағлубни аниқлаб бера оладими?\n11:00 / 15-06-2022\n«Лайкистон» ҳақида памфлет\nКўз ўнгимда талаба қиз йиғлаяпти. Овутмоқчи бўламан. У бўлса, ўксиниб йиғлайди яна аламзадалик билан.\n— Мен ўтишим керак эди!..\n— Шу танлов сенга нима беради ўзи, йиғлашингга арзирмикан?\n— Қимматбаҳо совға, диплом…\n— Минг долларлик ютуғи бормикан, дебман…\n— Гап ютуқдамас-ку, мен ютиб мотивация олмоқчи эдим, мотивация!\nГап талаба қизнинг йиғлаганида ҳам, танловда совринли ўрин ололмаганида ҳам эмас, унинг мотивация ололмаганини билиб, унга мотивация беришга уриндим. Лекин қўлимдан келмади. У жиддий ҳафа бўлганди.\nҚулоғимда унинг мотивация деган сўзлари қолиб кетди. Мотивация!\nҲозирги танловларнинг “лайк” йиғиш ўйини эканини билсам-да, у мотивация ҳақида гапиргани учун индамадим.\nЁнидаги талаба қиз уни овутмоқчи бўлиб гап бошлади:\n— Эй, шунгаям йиғлайсизми? “Лайк”ни тўғрилаб берадиган танишим бор эди айтмайсизми?\n— Нима? Қандай қилиб?\n— Китобхонлик танловида 2-ўринни олдик 16 мингта “лайк” билан. Танишим 12 соатда 16 мингта “лайк” уриб берди.\n— Битта яхши гапга. Ҳеч қанақа пул олмади у блогер. Лекин танловда ғолиб бўлдик, барибир биринчиликни ололмадик…\n— Янаги сафар танловда қатнашсам, айтаман, ёрдам берасиз-а?\n— Эртароқ айтмабсиз-да…\nБу гапларни эшитиб туриб, тилим лолу ўзим ҳайрон эдим.\nЁшларнинг фикри бузилиб, ҳатто ғирром ғолиб бўлишдан ҳам тап тортмаётгани, очиғи, ғашимни келтирди.\nБу ўткинчи танловлар ўтар-ку, кетар, янги ренессанс одамлари бўлган бу ёшлар-чи?! Улар Сизу биз ишонган Ўзбекистоннинг келажагими?!\nБу бир ҳаётий суҳбат. Бугунги кунда нафақат ўқувчи ва талаба ёшлар орасидаги танловлар, балки, катталар ўртасидаги танловлар ҳам “лайк” ўзар мусобақасига айланиб, танловлардан тобора одамларнинг кўнгли қолаётгани бор гап!\nСизга қандай туюлади, билмадим, масалан, мен яқинда бир ҳамкасбим ана шундай танловлардан бирида қатнашиб, очиғи, уч-тўрт кун “ўзида бўлмай” яшаганига гувоҳ бўлиб, ҳар қандай танлов унинг билимига, зеҳнига баҳо беролмаслигини, бу безовталикка сабабчи бўлаётган “лайк” ўзарлар унинг хотиржамлигига арзимаслигини тушунтирмоқчи бўлдим. Бу ҳақда унинг ўзига айтдим ҳам.\nЛекин қани энди ўша кунларда унинг ишида унум бўлса… Ўзи ҳам буни тан олиб, анча кайфияти бузилганини, жами танишларига, қариндошларига, синфдош, курсдошлари-ю, ҳамкасбларига, контактларига хабар қилса ҳам, “лайк”лар сони бўйича орқада қолганини айтди.\n— “Лайкистон”, — деди аллақандай норозилик ва жаҳл билан у. — “Лайкистон!”… Ҳа, лайлаклар лайк ташлаб кетмоқда, — давом этди киноя билан.\nШу биргина сўз ортида унинг шунча овворагарчилиги-ю, бор алами, камига танишларнинг “табрикласак бўладими?” деганга ўхшаш гаплари ҳам бор эди.\nҒирромчига жазо борми?\nЮқоридаги ҳар икки мисолда ҳам танловлардаги мезонларнинг нақадар нисбий экани, улар ортида кимнингдир чаққонлиги-ю, ғирромлиги, ноҳақлиги яққол сезилиб турибди.\nIT соҳаси билимдонлари мени кечирсинлару бу ғирромликлар ортидан манфаат топиш, таниш-билишчилик қилишлар қайси коррупция аломатидан, қайси жиноятдан кам?\nБундай ўйлаб қаралса, ким ғолиб ўзи?! Мағлублар асл ғолиб эмасми? Ҳар икки дунёси учун ҳам ҳақиқату адолат томонда турган, ғирром ўйин қурбони бўлаётган мағлубларнинг додини ким эшитади? Ғирромчи ғолиблар, аслида билими, савияси пастлар ғолиб эмас, мағлублигини қачон тан олади?! Бу каби жиноятларга, ҳа, майли, ҳуқуқбузарликларга ҳам жазо борми? Қонунчилигимизда бундай жиноятлар қандай тавсифланади?!\nҲуқуқшунослар бу каби “замонавий қонунбузарликлар” учун ҳам тегишли жазо чоралари белгиланиши учун зарур қонун ҳужжатларини ишлаб чиқиши, ахборот хавфсизлиги, киберхавфсизлик сингари замонга мос қонуний атамалар ишлатилаётганида шу каби қонунбузилишларни ҳам инобатга олишлари зарур, албатта.\n“Пешонамизни шўри экан…”\nБу каби саралашларнинг “кулминацион” нуқтасини топдим яқинда. Бундан баттари бўлиши мумкин эмас, ишонаверинг! Карикатурачи рассомларимиз аллақачон бу тўғрида карикатуралар ҳам чизиб, фикрини оммага етказиб бўлди. Лекин, кошки эди бу танқидлар тепароққа етиб борса. Кимдир бу нолаларга қулоқ солса, кошки эди…\n— Пешонамизни шўри экан шу йўл, — дейди саксонни қоралаб қолган бир ҳамқишлоғим. — Энди кўчамизни асфальт қилиш тилпонда хабар қилишга қопти. Худоё тавба қилдим, қайси замонларга етиб келдик-а?! Симлар гапирадиган замонлар келади бир кун дерди кексаларимиз. Соч-соқолим оқариб, ёшим бир жойга борганда невараларга қўшилиб телепон титишим қолувди энди. Инсофга келгурлар-а, Худо инсофингни бергурлар етти ёшдан етмиш ёшгача овоз тўплаш билан овора. Нима эмиш, агар Эргаш мўйловни кўчаси кўп овоз йиғса, бизни кўчага тошам тўкишмасмиш! Бу нима деган гап?! Сал тепадагилар ўйлаб иш қилса бўларди. Ёш бор, қари бор, хотин-халаж бор, ҳаммаям хоҳлайди йўли асфальт бўлишини, ким хоҳламаслиги мумкин, ахир? Шуям гапми энди.\nМаҳалланинг телеграмдаги гуруҳида қишлоқдаги учта кўча таъмирлашга тавсия қилингани, қайси бири кўп овоз йиғса, шуниси таъмирланиши айтилди. Молия вазирлиги ва БМТТДнинг “Ўзбекистонда барқарор ривожланишни молиялаштириш” лойиҳаси доирасида ишлаб чиқилган “Open budget.uz” порталига ўтиш ҳаволалари ҳам гуруҳга ташланди. “Ташаббусли бюджет жараёнида иштирок этинг ҳамда бюджет маблағларини сарфланишида ўз таклифларингизни билдиринг!” деган эълон ҳаммани шошириб қўйди. Энди ҳақиқий томошани кўринг! Ким ўзарга пойга бошланди.\n— Навоий кўчаси катта кўча, уни ҳеч қачон “Самарқанд 2-берк кўчаси” билан таққослаб бўлмайди, — дейди маҳалла раисининг хонасига норози бўлиб келган аёл. — Бобур кўчаси ҳам кичкина кўча, аҳолиси ҳам кам. Қандай қилиб хонадонлар сони ҳам, аҳоли сони ҳам кам кўчада кўп овоз йиғилиши мумкин?\nАёлнинг ҳақли саволига маҳалла раиси ўзининг ваколатидан келиб чиқиб жавоб берди. Лекин бу жавобдан аёл қониқмади.\n“Лайк”бозликлар бир ёнда-ю, ҳаёт ҳақиқати бошқа томонда! Амалда Алининг кўчаси қолиб Валининг кўчаси таъмирланаяпти. Ким кўпроқ “лайк” йиғса, шунинг ошиғи олчи бўлиб қолди.\nОдамлар кўчаларда қайси танишини кўрса, битта “лайк” босворинг, дейдиган бўлиб қолди. Салом-алик ҳам қисқа бўлиб қолди. Тўйда ҳам, азада ҳам, ишда ҳам, ўқишда ҳам, тадбирда ҳам шу гап. Пичир-пичир сўзлашув, “лайк”босар. Шоша-пиша “лайк” босворинг, кейин гаплашамиз, дейдиган бўлиб қолдик.\nЭнг ачинарлиси, талабалар ўртасида ўзига хос “лайк”бозлик авж олмоқда. Қашқадарёлик икки талаба йигит курсдошлари қолиб бошқа курсларда ўқийдиган талаба ёшлардан ҳам “лайк” йиғаётганига шахсан ўзим гувоҳ бўлдим. “Лайк” босилди-ю, йигитлардан бири чаққонлик билан “лайк” босган талаба қизга 2 минг сўм тутқазди. Ишонаверинг, худди шундай бўлди! Қиз эса, кулиб, пулни олмади. Ҳожатбарор қизнинг дугоналарига ҳам пул таклиф қилинди. Ҳеч бўлмаса, “музқаймоқ пули” дейилди. Қизлар ёппасига “лайк” йиғиб беришди. Йигитчаларнинг кайфияти аъло, ишлари хамирдан қил суғургандай тез, айниқса, иш текинга битганидан ўзида йўқ хурсанд эди улар шу маҳалда.\nИккитагина гумманинг пулига юзта “лайк” йиғиб бераётганларни ҳам эшитаяпмиз. Бу аччиқ ҳақиқатга қачонгача кўз юмамиз, азизлар?!\nТанловлардан воз кечолмас эканмиз, баҳолашнинг бошқа, адолатли мезонларини излайлик. Токи, берилаётган баҳо ҳалол ва ҳаққоний, адолатли бўлсин!


Мақолалар мазкур саъна бўйича сараланган: Среда, 16 Сентябрь 2015\nСреда, 16 Сентябрь 2015 14:41\nАхборот-коммуникация технологиялари: Янгиликлар, ютуқлар ва илғор ишланмалар намойиши\nКеча Тошкент ва Самарқанд шаҳарларида “ICTExpo — 2015” халқаро кўргазмалари иш бошлади.\nСреда, 16 Сентябрь 2015 14:38\n«Ўзбекистонда хусусий сектор ва давлат ўртасида мувозанатли муносабатлар мавжуд»\nЖорий йил 8 сентябрь куни Тошкентда бўлиб ўтган “2015 — 2019 йилларда иқтисодиётни янада ислоҳ қилиш, таркибий ўзгартириш ва диверсификациялаш дастурини ҳаётга татбиқ этишда ҳуқуқни муҳофаза қилиш органларининг роли ва масъулиятини оширишга қаратилган чора-тадбирлар тўғрисида” мавзуидаги республика конференция-семинари хорижий мамлакатларнинг экспертлар ҳамда ишбилармонлар доиралари ўртасида ҳам ўз акс садосини берди.\nСреда, 16 Сентябрь 2015 14:33\nАтроф-муҳит мусаффолиги соғлом турмуш гаровидир\nАтроф-муҳитни асраб-авайлаш, табиий ресурслардан оқилона фойдаланиш, ҳаёт манбаи бўлмиш биохилмахилликни сақлаш, тиклаш ва кўпайтириш бугунги куннинг долзарб вазифаларидан бири ҳисобланади. Чунки инсониятнинг узоқ йиллар давомида табиатга хўжасизларча муносабатда бўлиши қатор экологик муаммоларни келтириб чиқарди.\nСреда, 16 Сентябрь 2015 14:32\nТаълим ва тарбия мезони\nМамлакатимизда ёш авлод таълим-тарбиясига катта эътибор қаратилаяпти. Жаҳон стандартларига мос ўқув бинолари, спорт иншоотлари, болалар ижодиёт марказлари — буларнинг барчаси ўғил-қизларимизнинг пухта билим эгаллаши, спорт билан мунтазам шуғулланиши, ўз иқтидор ва салоҳиятини юзага чиқариши, қисқача айтганда, ҳар томонлама баркамол бўлиб вояга етишига хизмат қилмоқда.\nСреда, 16 Сентябрь 2015 14:31\nНавқирон боксчиларимиз ғолиблар сафида\nСанкт-Петербург шаҳрида бокс бўйича ўсмирлар ўртасида ўтказилган жаҳон чемпионатида вакилларимиз умумжамоа ҳисобида иккинчи ўринни эгаллади.\nСреда, 16 Сентябрь 2015 14:30\nТаиланднинг Пхукет шаҳрида оғир атлетика бўйича ўтказилган Осиё чемпионатида Ўзбекистон терма жамоаси аъзолари муносиб қатнашиб, битта олтин ва тўртта бронза медалини қўлга киритишди.\nҚатар пойтахти Доҳа шаҳрида футбол бўйича йигирма уч ёшгача бўлган ёшлар ўртасидаги Осиё чемпионати финал босқичига қуръа ташланди.\nСреда, 16 Сентябрь 2015 14:28\nПойтахтимизда “Ёшларга оид давлат сиёсатини амалга оширишда Ўзбекистон Касаба уюшмалари Федерациясининг иштироки” мавзуида анжуман ўтказилди. Унда истиқлолнинг дастлабки йиллариданоқ ёшларни ҳар томонлама қўллаб-қувватлаш масаласига давлат сиёсатининг муҳим йўналишларидан бири сифатида эътибор қаратилаётгани алоҳида таъкидланди.\nСреда, 16 Сентябрь 2015 14:24\nБолалар учун китоб байрами\nШу йилнинг 17 — 19 сентябрь кунлари мамлакатимизда “Соғлом ва маънавий етук авлод — юрт келажаги!” шиори остида “Болалар китоби” иккинчи республика фестивали бўлиб ўтади. Кеча пойтахтимизда мазкур тадбир олдидан матбуот анжумани ташкил этилди.\nСреда, 16 Сентябрь 2015 14:14\nКеча пойтахтимизда акушерлик ва гинекологиянинг долзарб муаммоларига бағишланган илмий-амалий анжуман бўлиб ўтди.


Зараркунандаларга чидамли. Кўпроқ фойда. Ёнғоқ етиштиришнинг 10 жиҳати маълум қилинди | AGRO-OLAM.UZ\nБош саҳифа Янгиликлар Зараркунандаларга чидамли. Кўпроқ фойда. Ёнғоқ етиштиришнинг 10 жиҳати маълум қилинди\nЗараркунандаларга чидамли. Кўпроқ фойда. Ёнғоқ етиштиришнинг 10 жиҳати маълум қилинди\nFAO халқаро маслаҳатчиси Катерина Побережная Марказий Осиё минтақасида ёнғоқ етиштириш соҳасига инвестиция киритиш катта фойда келтириши мумкинлигини айтди. Чунки, минтақа талаб катта бўлган потенциал савдо бозорларига яқин ва иқлим шароити қулай.\nБирлашган Миллатлар Ташкилотининг Озиқ-овқат ва қишлоқ хўжалиги ташкилоти (FAO) ва Европа тикланиш ва тараққиёт банки кўмагида Тожикистонда мева-сабзавотчилик секторининг инвестицион жозибадорлигига бағишлаб ўтказилган конференцияда FAO халқаро маслаҳатчиси Катерина Побережная ёнғоқ, бодом ёки писта етиштириш каби агросаноат турларига барча Марказий Осиё мамлакатлари жиддий эътибор қаратиши кераклигини айтиб ўтди.\nМутахассис ёнғоқ етиштиришга сармоя киритишнинг 10та муҳим жиҳатларини санаб ўтди:\n1. Марказий Осиё тарихий жиҳатдан ёнғоқ ватани ҳисобланади ва бу ердаги иқлим ёнғоқ етиштириш учун жудаям қулай.\n2. Ёнғоқ қобиқ билан ҳимояланганлиги сабабли, турли зараркунандалар ва касалликлардан кўпроқ ҳимояланган.\n3. Кўпгина бошқа меваларга нисбатан гектаридан юқори даромад олиш имконияти мавжуд.\n4. АҚШ ва Испания каби йирик етиштирувчилар билан таққослаганда, ишчи кучи ва ер ресурсларининг арзонлиги сабабли минтақада ишлаб чиқариш харажатлари нисбатан паст.\n5. Иқлим шароити мева пишиб бўлгандан кейин сотувгача тайёргарликнинг айрим босқичлари учун қулай. Масалан, минтақада қуритиш табиий равишда содир бўлиши мумкин.\n6. Ёнғоқни узоқ муддатга яхши ҳолатда сақлаш бошқа мева ва сабзавотларга нисбатан кўп харажат талаб қилмайди. Шунингдек, маҳсулотнинг бузилиб кетиши ва жуда арзон нархларда сотилиш хавфи паст.\n7. Талаб катта бўлган потенциал савдо бозорлари, яъни Ҳиндистон, Хитой ва бошқа Осиё мамлакатларининг яқинлиги.\n8. Mинтақа мамлакатларида сифатни яхшилаш, брендлаш, сертификатлаш, қадоқлаш ва озиқ-овқат хавфсизлигини таъминлаш орқали қўшимча қийматли маҳсулот яратиш имкониятига эга. Ушбу технологияларнинг барчаси аллақачон мавжуд ва бошқа мамлакатларда муваффақиятли қўлланилмоқда, уларни ўрганиш ҳамда маҳаллий шароитга мослаштириш керак, холос.\n9. Ёнғоқ, бодом ва писта дарахтлари 25 йилдан 50 йилгача мева беришини ҳисобга олиб, келажак авлодларга инвестиция сифатида қолдириш мумкин.\n10. Оилавий бизнес қилиш имкониятлари. Масалан Испанияда бодомнинг 70 фоизи ўртача 10 гектар боғларга эга бўлган кичик фермерлар томонидан етиштирилади.


Татаристонлик уламолар Самарқанд бўйлаб саёҳатда\nОлдин хабар берганимиздек, Татаристон Республикаси уламоларидан иборат делегациянинг юртимиздаги ташрифи Самарқанд вилояти бўйлаб давом этмоқда.\nКуни кеча Имом Бухорий ҳазратларининг қабрини зиёрат қилган меҳмонлар 25 ноябрь куни Самарқанд шаҳридаги диққатга сазовор жойларга ташриф буюрдилар. Жумладан:\nМиллатимиз фахри Амир Темур мақбарасидан бошланган зиёрат, Регистон ансамбли ва қадим Сиёб бозори томон бурилди. Регистондаги миллий ҳунармандчилигимиз намуналари, хаттотлик асарлари, қўл меҳнати билан тўқилган гилам ва газмоллар меҳмонларда ўзгача таассурот уйғотди. Сиёб бозоридан турли ширинликлар, қуритилган мевалар харид қилдилар.\nАср намози Самарқанд шаҳридаги зиёратгоҳ-масжид “Хўжа Исҳоқи Валий” жоме масжидида адо этилди ва ибодатдан сўнг масжид ҳолати, имом хатиб фаолияти билан танишилди.\nВилоят вакиллигига қилинган ташриф меҳмонлар учун эсда қоларли бўлгани шубҳасиз. Бу ерда вилоят бош имом хатиби З.Эшонқулов вакиллик ҳаёти ҳақида маълумот бериб ўтди ҳамда Ўзбекистон мусулмонлари идораси раиси, муфтий Усмонхон Алимов қаламига мансуб “Сўраган эдингиз” китобидан эсдалик совғаси сифатида меҳмонларга улашди.\nСаёҳат кечга яқин Имом Мотуридий ҳазратларининг мақбараси зиёрати билан ниҳоясига етди. Меҳмонларга Мотуридий ҳазратларининг ислом оламидаги тутган ўрни, мустақиллик йилларида бу зотга бўлган эътибор ҳақида батафсил маълумот берилди.\nКиритилган вақти: 25/11/2017 00:00; Кўрилганлиги: 1854\nМатериал манзили: https://www.sammuslim.uz/press/news/tataristonlik-ulamolar-samarqand-boylab-sayohatda\nЧоп этилган вақт: 27/06/2022 12:53


Сеид Сеидов: "Захирадан майдонга тушган футболчилар ўйинни кучайтира олмади"\n“Бухоро” бош мураббийи Сеид Сеидов Олий лига доирасида “Пахтакор”га қарши (4:0) кечган учрашув ҳақида фикрларини билдирди.\n- Аввало “Пахтакор”ни чемпионлик билан табриклайман. Бу жамоа юртимиздаги энг яхши жамоалардан бири. “Пахтакор” жисмоний ва техник томонлама жуда кучли, барқарор ўйин намойиш қиладиган клуб. Ўйинга келадиган бўлсак, унда яхши натижага эришишни истаган бўлардик. Аммо вазиятга реал қараш керак.\n- Жамоангиз жисмонан кучсизроқлиги кўриниб қолди. Шундай экан, майдон марказига кўпроқ футболчи жалб этиб, зичроқ ўйин намойиш қилса бўлмасмиди?\n- Мен шундай ҳам қилгандим, уч нафар марказий ярим ҳимоячи билан ўйнадик. Аммо биринчи гол билан боғлиқ вазиятда тўп қанотдан келди ва ўша ерда ҳушёрликни бой бердик. Ўйин услуби танлаш бошқа, уни амалга ошириш бошқа. Ижрочилар имконияти етмагач, бизнинг қўлимиздан ҳеч нарса келмади. Биз майдон марказини мустаҳкамласак, рақиб қанотдаги ўйинни кучайтирди. Мен бир гапни айтишим мумкин – биз қўлимиздан келган барча ишни қилдик.\n- Бугунги ўйинда футболчиларингизда Олий лигада қолиш истаги йўқдек кўринди. Нима учун “Бухоро” футболчилари катта иштиёқ билан тўп сурмадилар.\n- Бу гапингизга қисман қўшиламан. Биз ўйинни жонлантириш учун таркибда ўзгаришлар қилдик. Аммо захирадан майдонга тушган футболчилар ҳам яхши ўйнай олмадилар. Масалан ёш футболчи Акобир Тўраевни майдонга туширдик, аммо у ҳам биз кутган ўйинни кўрсата олмади.\n- Олий лигада қолишга имкониятингиз борасида нима дея оласиз?\n- Мен ҳар доим айтиб келганман, биз охирига қадар курашамиз. “Бухоро” Олий лигадан тушиб кетиши, “Сўғдиёна” қолиши ҳақида гаплар анча олдин бошланган. Аммо мен ҳар доим охиригача курашишимизни айтганман. Ҳали олдинда икки тур бор ва унда биз бор керакли натижага эришишга ҳаракат қиламиз.